|  |  |
| --- | --- |
| 31.08.2018.

|  |
| --- |
| **Квартални бруто домаћи производ у Републици Србији****– Други квартал 2018. године –**  |

У овом саопштењу Републички завод за статистику објављује резултате обрачуна кварталног бруто домаћег производа (БДП). Обрачун БДП извршен је према производном и расходном приступу, у текућим и сталним ценама.Реални раст бруто домаћег производа у другом кварталу 2018. године, у односу на исти период претходне године, износио је 4,8%. Десезонирана серија података показује раст бруто домаћег производа у другом кварталу 2018. године од 0,8% у односу на претходни квартал.Посматрано по делатностима, у другом кварталу 2018. године, у односу на исти период претходне године, значајан реални раст бруто додате вредности забележен је у сектору грађевинарства, 22,9%, сектору пољопривреде, шумарства и рибарства, 14,8% и сектору информисања и комуникација, 5,9%. Посматрано по агрегатима употребе бруто домаћег производа, у другом кварталу 2018. године, у односу на исти период претходне године, реални раст забележен је код свих агрегата: издаци за финалну потрошњу домаћинстава, 3,1%, издаци за финалну потрошњу непрофитних институција које пружају услуге домаћинствима (НПИД), 2,8%, издаци за финалну потрошњу државе, 5,3%, бруто инвестиције у основне фондове, 12,1%, извоз робе и услуга, 7,1% и увоз робе и услуга, 9,2%.  |